DS «Lillehammer»

DS «Lillehammer» var en norsk dampbåt bygget i 1908 på Eidsvoll for gods- og persontrafikk på Mjøsa, senere ombygget til motordrevet lastebåt.Berg, side 179

Båten ble bygget på Eidsvoll av Drammens Jernstøperi, og gjorde prøvetur den 31. mai 1908. Den 1. juni 1908 kom skipet i trafikk på innsjøen. DS «Lillehammer» gikk i trafikk mellom Lillehammer og Gjøvik, men sambandet hadde derfor også kortest sesong av passasjerfergene på Mjøsa på grunn av tidligst vinteris øverst i innsjøen ved Lillehammer. Båten brukte om lag tre timer på turen mellom Lillehammer og Gjøvik.Berg, side 180 Fergesambandet lettet Lillehammers forbindelse med omlandet på vestsiden av Mjøsa. Bak foretaket A/S Dampskipet Lillehammer som fikk bygget skipet og driftet den nye ruten, var banksjef i Lillehammer sparebank Fritz Georg Elligers og forretningsmennene Thor Bergseng og Gustav Edvard Søberg på Lillehammer, de sentrale aktørene.

DS «Lillehammer» befordret  postforsendelser i perioden 1916 til 1923,Poststeder i Vest-Oppland. Dampskip på Mjøsa.  (nettside besøkt 24. mars 2015) og benyttet poststemplene «Nr: 468» (4 rings nummerstempler på skip) og «MJØSEN B».

DS «Lillehammer» var gjennom flere ombygginger, første gang alt etter den første trafikksesongen hvor den ble forlenget. Fergen møtte på 1920-tallet økende konkurranse fra andre transportmidler, og mistet i 1930 sertifikat for passasjertrafikk da man valgte å ikke utbedre elektriske feil på båten. Fergen ble siden videresolgt, og ombygget til en motordrevet lastebåt.Berg, side 181 Ved nyregistrering i 1937 fikk båten formelt navnet MS «Vega», men seilte hele tiden videre under navnet «Lillehammer». Båten fraktet blant annet poteter, teglstein og sand på Mjøsa.Berg, side 181-182

Skipet var i aktiv lastetrafikk til 1960, da det ble satt på grunn. Den ble på nytt solgt videre med planer om restaurering, men ble liggende i opplag i Sundvika på Toten og forfalt, og i 1975 ble «Lillehammer» til slutt senket på dypt vann.Berg, side 182 Posisjonen hvor vraket ligger var lenge ukjent, men vraket ble gjenfunnet i 2022.

 Referanser 

 Litteratur 


 Eksterne lenker 
 DS Lillehammer . Mjøssamlingene
 Bildesøk DS «Lillehammer». Nasjonalbiblioteket
 Bildesøk DS «Lillehammer». DigitaltMuseum

Kategori:Norske dampskip
Kategori:Sjøfart i Innlandet
Kategori:Samferdsel i Lillehammer
Kategori:Samferdsel i Gjøvik
Kategori:Skip bygget i Norge
Kategori:Skip fra 1908
Kategori:Skip sluttseilt 1975
Kategori:Artikler i sjøfart-prosjektet